Lotte Miller

Lotte Emilia Miller (født 1996) er en norsk triatlet som representerer Bryne Triatlonklubb og studerer ved idrettslinjen på St. Svithun videregående skole. Hun er trilling med Hanna Miller, junioreuropamester i taekwondo, og volleyballspilleren .

 Karriere 
Miller startet karrieren som svømmer i Madla Svømmeklubb da hun var sju år.

I 2010 ble hun kontaktet av  i Norges Triathlonforbund og debuterte som triatlet året etter, under et stevne i Bø i Telemark.

Under Junior-EM i 2013 var Miller tre sekunder unna bronsemedalje etter en sterk sluttspurt, men endte på fjerdeplass, 28 sekunder bak vinneren Georgia Taylor-Brown fra Storbritannia.

Samme år tok hun sølvmedalje på normaldistansen under Norgesmesterskapet i triatlon, bak Mette Pettersen Moe som vant for tredje året på rad.

Miller ble tatt ut i den norske troppen foran Europalekene 2015, der hun endte på en 20.-plass, 6.11 bak vinneren Nicola Spirig fra Sveits.

Etter å ha vært ute i 2014 som et resultat av overtrening, kom Miller sterkt tilbake i 2015. Hun tok Norges første VM-medalje i triatlon da hun løp inn til bronsemedalje i junior-VM i Chicago samme år. Dessverre ble 2016-sesongen til Miller spolert, da hun nok en gang ble utsatt for overtrening. 

Miller flyttet til Odense i Danmark høsten 2016. Hun studerer idrett på syddanskuniversitet og trener sammen med tri team SDU (et elite team av triatleter knyttet opp mot det danske triatlonforbundet og syddansk universitet). 

I 2018 fikk Miller sitt gjennombrudd. Hun ble nr 17 sammenlagt i WTS (Verdensserien i triatlon 2018) etter å ha tatt flere topp 15 og topp 10 plasseringer. 

Under Sommer-OL 2020 i Tokyo ble hun nummer 24.

Hun fullførte ikke kvinnenes triatlon under Sommer-OL 2024 i Paris. I blandet stafett kom det norske laget med Vetle Bergsvik Thorn, Lotte Miller, Kristian Blummenfelt og Solveig Løvseth på 11. plass.

 Meritter 

2013
 2.-plass Triatlon-NM
 4.-plass Junior-EM

 Referanser 

 Eksterne lenker 

 Profil  hos Baku2015.com


Kategori:Personer fra Stavanger kommune
Kategori:Norske triatleter
Kategori:Kongepokalvinnere i triatlon
Kategori:Trillinger
Kategori:Deltakere for Norge under Europalekene 2015
Kategori:Triatleter under Europalekene 2015
Kategori:Deltakere for Norge under Sommer-OL 2020
Kategori:Triatleter under Sommer-OL 2020
Kategori:Deltakere for Norge under Europalekene 2023
Kategori:Triatleter under Europalekene 2023
Kategori:Deltakere for Norge under Sommer-OL 2024
Kategori:Triatleter under Sommer-OL 2024